Na temelju članaka 86. stavka 3. Zakona o prostornom uređenju („Narodne novine“ broj 153/13, 65/17, 114/18, 39/19, 98/19) i članka 27. Statuta Grada Zlatara („Službeni glasnik Krapinsko zagorske županije“ broj 36A/13, 9/18, 9/20, 17A/21), Gradsko vijeće Grada Zlatara, na \_\_\_ sjednici održanoj \_\_\_\_\_\_\_ 2023. godine, donosi

**ODLUKU**

**o izradi V. Izmjene i dopune Prostornog plana uređenja Grada Zlatara**

**Članak**

Donosi se Odluka o izradi V. Izmjene i dopune Prostornog plana uređenja Grada Zlatara („Službeni glasnik Krapinsko-zagorske županije“ br. 4/05, 8/12, 11/15, 1/16, 53/21 ), u daljnjem tekstu: Izmjene i dopune PPUGZ-a.

**PRAVNA OSNOVA ZA IZRADU I DONOŠENJE IZMJENA I DOPUNA PLANA**

**Članak**

Pravna osnova za izradu i donošenje Izmjena i dopuna PPUGZ-a je u člancima 86. i 113. Zakona o prostornom uređenju („Narodne novine“ broj 153/13, 65/17, 114/18, 39/19, 98/19; dalje u tekstu: Zakon).

Izmjene i dopune PPUGZ-a se izrađuju u skladu s odredbama Zakona, Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“ broj 106/98, 39/04, 45/04, 163/04, 9/11) i ostalim važećim propisima iz područja prostornog uređenja kao i posebnim propisima.

Nositelj izrade je Jedinstveni upravni odjel Grada Zlatara.

U skladu sa člankom 86. stavak 3. Zakona dobiveno je mišljenje Upravnog odjela za prostorno uređenje, gradnju i zaštitu okoliša Krapinsko-zagorske županije da je za predmetni plan potrebno provesti postupak ocjene o provedbi strateške procjene utjecaja na okoliš, KLASA: 351-01/23-01/34, URBROJ: 2140-08/2-23-2 od 21.01.2021., od 27.04.2023. godine.

**RAZLOZI DONOŠENJA IZMJENA I DOPUNA PLANA**

**Članak**

Razlozi za pokretanje izrade Izmjena i dopuna PPUGZ-a su:

* izmjena tekstualnog i grafičkog dijela PPUGZ-a temeljem razmatranja prijedloga i inicijativa pravnih i fizičkih osoba za izmjenu plana sukladno čl. 85. Zakona,
* preispitivanje i revidiranje građevinskog područja naselja prema zahtjevima građana, a u skladu s prostornim i zakonskim mogućnostima.
* unaprjeđenje zelene infrastrukture i kružnog upravljanja prostorom i zgradama s ciljem prilagodbe i ublažavanja klimatskih promjena.

**OBUHVAT IZMJENA I DOPUNA PLANA**

**Članak 4.**

Obuhvat PPUGZ-a je cijelo područje obuhvata Prostornog plana uređenja Grada Zlatara, a predmet izmjena i dopuna PPUGZ-a su Odredbe za provedbu.

**SAŽETA OCJENA STANJA U OBUHVATU IZMJENA I DOPUNA PLANA**

**Članak 5.**

U razdoblju od usvajanja Plana do danas za područje Grada Zlatara pojavile su se nove okolnosti koje imaju utjecaj na korištenje i namjenu prostora.

**CILJEVI I PROGRAMSKA POLAZIŠTA IZMJENA I DOPUNA PLANA**

**Članak 6.**

Osnovni cilj Izmjena i dopuna PPUGZ-a je preispitivanje građevinskog područja naselja sve u cilju razvoja, uređenja i oblikovanja prostora. Potreba za izradom izmjena i dopuna plana proizašla je iz zaprimljenih zahtjeva fizičkih i pravnih osoba te usklađenja sa stručnim podlogama i mjerama za unaprjeđenje zelene infrastrukture i kružnog upravljanja prostorom i zgradama radi ublažavanja klimatskih promjena.

**POPIS SEKTORSKIH STRATEGIJA, PLANA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

**Članak 7.**

Za izradu Izmjena i dopuna PPUGZ-a nije potrebno pribavljati posebne stručne podloge jer se postupak izrade može provesti temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

Za izradu PPUGZ-a koristit će se geodetske, katastarske i druge podloge u skladu sa Uredbom o informacijskom sustavu prostornog uređenja („Narodne novine“ broj 115/15) kao i podaci iz propisa, strateških dokumenata, planova, stručnih podloga i tehničke dokumentacije i ostalo u skladu s ciljevima. Nabava podloga u nadležnosti je Nositelja izrade PPUGZ-a.

**NAČIN PRIBAVLJANJA STRUČNIH RJEŠENJA PLANA**

**Članak 8.**

Stručno rješenje izradit će stručni izrađivač Izmjena i dopuna PPUGZ-a.

**POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI IZMJENA I DOPUNA PLANA**

**Članak 9.**

Podaci, planske smjernice i dokumenti iz područja svog djelokruga za potrebe izrade Izmjena i dopuna PPUO zatražit će se od sljedećih javnopravnih tijela:

1. Ministarstvo kulture i medija, Uprava za zaštitu kulturne baštine, Konzervatorski odjel u Krapini, Magistratska 12, 49000 Krapina,
2. Ministarstvo unutarnjih poslova, Policijska uprava Krapinsko-zagorska, Matije Gupca 53, 49210 Zabok,
3. Ministarstvo prostornoga uređenja, graditeljstva i državne imovine, Ulica Republike Austrije 20, Zagreb
4. Ministarstvo unutarnjih poslova, Ravnateljstvo civilne zaštite, Službe civilne zaštite Krapina, Ul. Ivana Rendića 7, Krapina
5. Ministarstvo gospodarstva i održivog razvoja, Uprava za zaštitu prirode, Savska cesta 41/20, 10000 Zagreb;
6. Hrvatska agencija za okoliš i prirodu, Radnička cesta 80/7, 10000 Zagreb;
7. Ministarstvo poljoprivrede, Ulica grada Vukovara 78, 10000 Zagreb;
8. Ministarstvo poljoprivrede, Uprava šumarstva, lovstva i drvne industrije, Planinska 2a, 10000 Zagreb;
9. Ministarstvo prostornog uređenja, graditeljstva i državne imovine, Uprava za upravljanje i raspolaganje nekretninama, Ulica Ivana Dežmana 10, Zagreb;
10. Hrvatske ceste d.o.o., Sektor za studije i projektiranje, Vončinina 3, 10000 Zagreb,
11. Uprava za ceste Krapinsko-zagorske županije, Stjepana Radića 17, Pregrada;
12. Javna ustanova za upravljanje zaštićenim prirodnim vrijednostima na području Krapinsko-zagorske županije, Radoboj 8, Radoboj,
13. Županija Krapinsko-Zagorska, Upravni odjel za prostorno planiranje, Zaštitu okoliša i graditeljstvo, Magistratska 1, Krapina,
14. Javna ustanova Zavod za prostorno uređenje KZŽ, Krapina, Magistratska 1,
15. Plin Konjščina, Jertovec 150, Konjščina,
16. Hrvatska regulatorna agencija za mrežne djelatnosti, Roberta Frangeša Mihanovića 9, 10000 Zagreb,
17. Hrvatski Telekom, Regija 1 – sjever, Matije Gupca 24a, Zabok,
18. HP – Poštansko središte Krapina, Ljudevita Gaja 18, Krapina,
19. Hrvatske vode,Vodnogospodarski odjel za gornju Savu, Ulica grada Vukovara 220, 10000 Zagreb,
20. Hrvatske vode, Vodnogospodarski odjel za gornju Savu, Vodnogospodarska ispostava „Krapina-Sutla“,Zagrebačka 13, 49214 Veliko Trgovišće,
21. Hrvatske šume, UŠP Zagreb, Vladimira Nazora 7, Zagreb;
22. Hrvatska elektroprivreda, Sektor za razvoj, Ulica grada Vukovara 37, 10000 Zagreb,
23. HEP-Operator distribucijskog sustava d.o.o., DP Elektra Zabok, Matije Gupca 57, 49210 Zabok,
24. Zagorski vodovod d.o.o., Ksavera Šandora Gjalskog 1, 49210 Zabok,
25. Komunalac d.o.o. Konjščina, Jertovec 150, Konjšćina.

Ako se tijekom izrade Izmjena i dopuna PPUGZ-a ukaže potreba, u postupak izrade mogu se uključiti i drugi sudionici.

Rok dostave zahtjeva određen je člankom 10. ove Odluke. Ukoliko tijela i osobe određeni posebnim propisima ne dostave zahtjeve u određenom roku, smatrat će se da ih nemaju.

Nositelj će o izradi Izmjena i dopuna PPUGZ-a obavijestiti javnost i susjedne općine sukladno članku 88. Zakona.

**PLANIRANI ROK ZA IZRADU IZMJENA I DOPUNA PLANA ODNOSNO
NJIHOVIH POJEDINIH FAZA**

**Članak 10.**

Rokovi za izradu pojedinih faza Izmjena i dopuna PPUGZ-a:

- dostava zahtjeva za izradu Izmjena i dopuna PPUGZ-a (podaci, planske smjernice i propisani dokumenti) - u roku od najviše 15 dana od nadležnih javnopravnih tijela,

* izrada Nacrta prijedloga plana - u roku od najviše 40 dana od dostave zahtjeva javnopravnih tijela,
* izrada Prijedloga plana - za potrebe javne rasprave - u roku od najviše 15 dana,

- javni uvid u trajanju od 8-15 dana,

- izrada Izvješća o javnoj raspravi - u roku od najviše 15 dana od proteka roka za davanje pisanih prijedloga i primjedbi,

- izrada Nacrta konačnog prijedloga plana - u roku od najviše 15 dana od prihvaćanja izvješća o javnoj raspravi,

- donošenje Izmjena i dopuna PPUGZ-a – 15 dana po utvrđivanju Konačnog prijedloga.

U navedene faze i rokove nije uračunato vrijeme verifikacije pojedinih faza od strane Grada Zlatara te vrijeme potrebno za ishođenje potrebnih mišljenja i očitovanja.

**IZVORI FINANCIRANJA IZRADE IZMJENA I DOPUNA**

**Članak 11.**

Izrada Izmjena i dopuna PPUGZ-a financirat će se iz Proračuna Grada Zlatara.

**ZAVRŠNE ODREDBE**

**Članak 12.**

Nositelj izrade dostavlja primjerak ove Odluke javnopravnim tijelima navedenim člankom 10. ove Odluke. Uz dostavu Odluke upućuje se poziv za dostavom zahtjeva (podaci, planske smjernice i propisani dokumenti) za izradu Izmjena i dopuna PPUGZ-a.

Rok dostave zahtjeva određen je člankom 10. ove Odluke. Ukoliko tijela i osobe, određeni posebnim propisima (članak 9. ove Odluke), ne dostave zahtjeve u određenom roku, smatrat će se da ih nemaju. U tom slučaju moraju se u izradi Izmjena i dopuna PPUGZ-a poštivati uvjeti koje za sadržaj prostornog plana određuju odgovarajući važeći propisi i dokumenti.

**Članak 13.**

Ova Odluka stupa na snagu osmoga dana od dana objave u Službenom glasniku Krapinsko-zagorske županije.

GRADSKO VIJEĆE GRADA ZLATARA

KLASA: 350-01/22-01/06

URBROJ:2211/01-01-23-5

Zlatar, \_\_\_\_\_ 2023.

PREDSJEDNICA

Danijela Findak